สังคมข่าวหุ้น
*...ดัชนีตลาดหุ้นไทยปิดที่ระดับ 1,500.51 จุด เพิ่มขึ้น 10.52 จุด มูลค่าการซื้อขาย 90,518.99 ล้านบาท ติดตามตัวเลขส่งออกของไทยที่จะออกมาในวันที่ 23 ก.พ.นี้ และวัคซีนโควิด-19 จะเข้ามาในวันที่ 24 ก.พ.นี้ รวมถึงการทยอยประกาศผลประกอบการของบริษัทจดทะเบียน...
21 ก.พ. 2564

สโนว์แมน
*…ดัชนีตลาดหุ้นไทยปิดที่ระดับ 1,500.51 จุด เพิ่มขึ้น 10.52 จุด มูลค่าการซื้อขาย 90,518.99 ล้านบาท ติดตามตัวเลขส่งออกของไทยที่จะออกมาในวันที่ 23 ก.พ.นี้ และวัคซีนโควิด-19 จะเข้ามาในวันที่ 24 ก.พ.นี้ รวมถึงการทยอยประกาศผลประกอบการของบริษัทจดทะเบียน…
*…KISS แจ่ม! เข้าเทรดวันแรก (19 ก.พ.64) ปิดตลาด 14 บาท เพิ่มขึ้น 5 บาท หรือปรับเพิ่มขึ้น 55.56% จากราคาหุ้นไอพีโอที่ 9 บาท/หุ้น ระหว่างวันมีเสียวจากรายการบิ๊กล็อตขายหุ้น KISS จำนวน 9 รายการ รวม 55,064,000 หุ้น มูลค่าซื้อขาย 495.58 ล้านบาท ที่ราคาเฉลี่ย 9 บาท/หุ้น แต่ตามไฟลิ่งระบุ AAH และ “ปิยะวดี สอนสิงห์” จะขายหุ้นสามัญเดิมบางส่วนที่ตนเองถือผ่านการทำบิ๊กล็อตในวันแรก ย้ำไม่ได้ส่งผลกระทบต่อการเปลี่ยนแปลงโครงสร้างผู้ถือหุ้น พร้อมจับตา GRAMMY ได้สิทธิซื้อหุ้น 59.94 ล้านหุ้น ที่ราคาไอพีโอภายในวันที่ 7 ก.ค.64…
*…BGRIM เดินหน้าก่อสร้างโรงไฟฟ้าพลังความร้อนร่วม แหลมฉบัง 1 กำลังผลิต 140 เมกะวัตต์ เพื่อขายไฟฟ้าให้ กฟผ. และลูกค้าอุตสาหกรรม รองรับ EEC หวังทดแทนโครงการเดิมที่มีขนาดกำลังการผลิต 103 เมกะวัตต์ คาดเปิดดำเนินการเชิงพาณิชย์ในปี 65 ย้ำแผนขยายกำลังการผลิตภายในปี 68 มีเป้าหมายจะเพิ่มเป็น 7,200 เมกะวัตต์ จากทั้งในประเทศและต่างประเทศ ซึ่งปัจจุบันมีโครงการในมือรวม 3,682 เมกะวัตต์…
*…GULF เป็นบริษัทเดียวที่ MSCI ประกาศปรับเพิ่มน้ำหนักลงทุน วงเงิน 855 ล้านบาท แถมติด 1 ใน 12 ของหุ้นที่มีการซื้อมากสุดในตลาดเกิดใหม่ มีผลบังคับใช้วันที่ 25 ก.พ.นี้ ส่วนผลการดำเนินงานลุ้นประกาศวันนี้ (22 ก.พ.) ตามที่ตลาดคาดการณ์ผลงานในไตรมาส 4/63 จะมีกำไรสุทธิราว 1,860-1,868 ล้านบาท เมื่อรวมกับช่วง 9 เดือนแรกของปี 63 ที่มีกำไรสุทธิ 2,437 ล้านบาท ก็น่าจะทำให้ทั้งปี 63 มีกำไรสุทธิราว 4,300 ล้านบาท…
*…ตลาดหลักทรัพย์ฯ SAK, ZMICO, ZMICO-W4 ให้ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่เริ่ม 22 ก.พ.-2 เม.ย.64 รวมถึงการขยายช่วงเวลาใช้ Cash Balance ของ IP ไปตั้งแต่วันที่ 22 ก.พ. – 12 มี.ค.64 ซึ่งจะส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ NEX, NEX-W2 ใช้ถึงวันที่ 22 ก.พ.64 ฟาก LEO, CHAYO, CHAYO-W1, NRF ใช้ถึงวันที่  25 ก.พ.64 ด้าน TKN, YGG ใช้ถึงวันที่ 5 มี.ค.64 DELTA ใช้ถึงวันที่ 8 มี.ค.64, IND ใช้ถึงวันที่ 9 มี.ค.64 ขณะที่ IIG, RBF ใช้ถึงวันที่ 12 มี.ค.64  ส่วน DDD, DOD-W1, GLOCON, GLOCON-W4, NCAP ใช้ถึงวันที่ 19 มี.ค.64 และ SICT ใช้ถึงวันที่ 26 มี.ค. 64…
*…OR รอด Cash Balance หวุดหวิด เนื่องจากราคาปิดเมื่อวันที่ 18 ก.พ.ที่ผ่านมาอยู่ที่ 30.25 บาท ซึ่งหากเป็นตามเกณฑ์แล้วต้องมากกว่าหรือเท่ากับ 30.30 บาท และหากคิดตาม Spread การซื้อขายจะต้องมากกว่าหรือเท่ากับ 30.50 บาท จึงจะเข้าเกณฑ์…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.